CELEX: 
Language: hr
Date: 2020-01-13 00:00:00
Title: DELEGIRANA UREDBA KOMISIJE (EU) …/... o izmjeni Priloga II. Uredbi (EU) 2018/848 Europskog parlamenta i Vijeća u pogledu određenih detaljnih pravila proizvodnje za ekološke proizvode

EUROPSKA
                            KOMISIJA
                                                    Bruxelles, 13.1.2020.
                                                    C(2020) 51 final
                     DELEGIRANA UREDBA KOMISIJE (EU) …/...
                                       оd 13.1.2020.
   o izmjeni Priloga II. Uredbi (EU) 2018/848 Europskog parlamenta i Vijeća u pogledu
              određenih detaljnih pravila proizvodnje za ekološke proizvode
                                  (Tekst značajan za EGP)
HR                                                                                    HR
 ---pagebreak---                                           OBRAZLOŽENJE
   1.        KONTEKST DELEGIRANOG AKTA
   Nakon donošenja nove uredbe o ekološkoj proizvodnji koja će se početi primjenjivati 1.
   siječnja 2021. potrebno je donijeti delegiranu uredbu o izmjeni Uredbe (EU) 2018/848 o
   detaljnim pravilima proizvodnje ekoloških proizvoda koja se odnose na klice, hranidbu
   pčelinjih zajednica i mesojednih životinja iz akvakulture te uzgoj riblje mlađi. Proizvođači
   moraju imati pravnu sigurnost u pogledu novih pravila koja će se primjenjivati na te različite
   kategorije proizvoda, a države članice EU-a moraju imati dovoljno vremena za uključivanje
   tih novih pravila u svoja nacionalna zakonodavstva.
   2.        SAVJETOVANJA PRIJE DONOŠENJA AKTA
   O tom aktu detaljno se raspravljalo s državama članicama u Skupini stručnjaka za ekološku
   proizvodnju te s glavnim organizacijama koje čine ekološki sektor, odnosno IFOAM-om,
   COPA-COGECA-om i EKSK-om. Glavna uprava za poljoprivredu i ruralni razvoj pri izradi
   nacrta tih pravila blisko je surađivala s ostalim glavnim upravama u području njihove posebne
   stručnosti. Obaviješteni su partneri u WTO-u i provedena je javna rasprava. Nakon javne
   rasprave akt je izmijenjen kako bi se objasnilo da se klice odnose na „klice”, „izdanke” i
   „vrtnu grbicu”.
   3.        PRAVNI ELEMENTI DELEGIRANOG AKTA
   Ovim se delegiranim aktom utvrđuju dodatna pravila proizvodnje za različite kategorije
   proizvoda: dodatne pojedinosti i postupci uzgoja klica, hranjenje pčelinjih zajednica, hrane za
   mesojedne životinje iz akvakulture i dodatni detaljni uvjeti za uzgoj mlađi.
HR                                                  1                                              HR
 ---pagebreak---                           DELEGIRANA UREDBA KOMISIJE (EU) …/...
                                              оd 13.1.2020.
     o izmjeni Priloga II. Uredbi (EU) 2018/848 Europskog parlamenta i Vijeća u pogledu
                  određenih detaljnih pravila proizvodnje za ekološke proizvode
                                         (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2018/848 Europskog parlamenta i Vijeća od 30. svibnja 2018.
   o ekološkoj proizvodnji i označivanju ekoloških proizvoda te stavljanju izvan snage Uredbe
   Vijeća (EZ) br. 834/20071, a posebno njezin članak 12. stavak 2. točku (e), članak 14. stavak
   2. točku (c) i članak 15. stavak 2. točke (a) i (d),
   budući da:
   (1)    U poglavlju III. Uredbe (EU) 2018/848 utvrđena su opća pravila proizvodnje za
          ekološke proizvode, a detaljna pravila proizvodnje utvrđena su u Prilogu II. toj uredbi.
   (2)    S obzirom na to da pri uzgoju klica sadnice isključivo koriste rezerve u sjemenu za
          klijanje te se konzumiraju izravno kao prehrambeni proizvod, sjeme koje se
          upotrebljava za uzgoj klica trebalo bi biti ekološko.
   (3)    Kad je riječ o hranidbi pčelinjih zajednica, ako je opstanak zajednice ugrožen zbog
          klimatskih uvjeta, uporabom peluda iz ekološkog pčelarstva moglo bi se izbjeći to da
          ličinke ostanu bez hrane. Kako bi se povećali izgledi za preživljavanje zajednice,
          potrebno je dopustiti da se pčelinje zajednice hrane i ekološkim peludom.
   (4)    Kad je riječ o zahtjevima u pogledu podrijetla životinja iz akvakulture, a posebno o
          uzgoju mlađi, uzgoj ličinki obilježavaju tri faze: mrijest i autotrofna faza u kojoj
          ličinke troše rezerve iz svoje žumanjčane vrećice, heterotrofna faza u kojoj se ličinke
          hrane planktonima te konačni prestanak sisanja i novi režim hranidbe. Budući da se u
          toj zadnjoj fazi ličinke razvijaju u mlađ, potrebno je osigurati nove uvjete za uzgoj
          mlađi koji uključuju najnovije spoznaje o tom sektoru u skladu s ekološkim načelima.
   (5)    Aktualna pravila o hrani za mesojedne životinje iz akvakulture uključuju opće
          količinsko ograničenje hrane za životinje biljnog podrijetla. Budući da takva prehrana
          ne zadovoljava prehrambene potrebe svih vrsta i u svim fazama razvoja, to bi
          ograničenje trebalo ukinuti.
   (6)    Prilog II. Uredbi (EU) 2018/848 trebalo bi stoga na odgovarajući način izmijeniti.
   (7)    U interesu jasnoće i pravne sigurnosti ova bi se Uredba trebala primjenjivati od
          datuma primjene Uredbe (EU) 2018/848,
   1
           SL L 150, 14.6.2018., str. 1.
HR                                                   2                                             HR
 ---pagebreak---    DONIJELA JE OVU UREDBU:
                                              Članak 1.
   Prilog II. Uredbi (EU) 2018/848 mijenja se u skladu s Prilogom ovoj Uredbi.
                                              Članak 2.
   Ova Uredba stupa na snagu dvadesetog dana od dana objave u Službenom listu Europske
   unije.
   Primjenjuje se od 1. siječnja 2021.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 13.1.2020.
                                               Za Komisiju
                                               Predsjednica
                                               Ursula von der LEYEN
HR                                                3                                         HR
 ---documentbreak---                             EUROPSKA
                            KOMISIJA
                                                  Bruxelles, 13.1.2020.
                                                  C(2020) 51 final
                                                  ANNEX
                                         PRILOG
                     DELEGIRANOJ UREDBI KOMISIJE (EU) …/...
                                         od XXX
   o izmjeni Priloga II. Uredbi (EU) 2018/848 Europskog parlamenta i Vijeća u pogledu
              određenih detaljnih pravila proizvodnje za ekološke proizvode
HR                                                                                    HR
 ---pagebreak---                                                  PRILOG
   Prilog II. Uredbi (EU) 2018/848 mijenja se kako slijedi:
   (1)       u dijelu I. točka 1.3 zamjenjuje se sljedećim:
             „1.3 By way of derogation from point 1.1., the production of sprouted seeds,
                   provided that the seeds are organic, and the obtaining of chicory heads
                   including by dipping in clear water shall be allowed.’;
   (2)       u dijelu II. u točki 1.9.6.2 točka (b) zamjenjuje se sljedećim:
             „(b) pčelinje zajednice smiju se hraniti samo ako je opstanak zajednice ugrožen
                   zbog klimatskih uvjeta. U takvim se slučajevima pčelinje zajednice hrani
                   ekološkim medom, ekološkim peludom, ekološkim šećernim sirupima ili
                   ekološkim šećerom.”
   (3)       Dio III. mijenja se kako slijedi:
             (a)   u točki 3.1.2 dodaje se sljedeća točka:
                   „3.1.2.3 Uzgoj mlađi
                   Pri uzgoju ličinki morskih ribljih vrsta mogu se primjenjivati sustavi uzgoja
                   životinja (po mogućnosti „mezokozmos” ili „veleuzgoj”). Ti sustavi uzgoja
                   moraju ispunjavati sljedeće zahtjeve:
                   (a)     početna gustoća naseljenosti mora biti manja od 20 jajašaca ili ličinki po
                           litri;
                   (b)     obujam spremnika za uzgoj ličinki iznosi najmanje 20 m3; ili
                   (c)     ličinke se hrane prirodnim planktonom koji se razvija u spremniku te se,
                           prema potrebi, dodaju fitoplankton i zooplankton proizvedeni izvan
                           spremnika.”
             (b)   u točki 3.1.3.3 točka (e) zamjenjuje se sljedećim:
                   „(e) ekološka krmiva biljnog ili životinjskog podrijetla.”
HR                                                    1                                               HR